1934-ம் ஆண்டு, ஜூன் 4-ம் தேதி கென்யாவில் பிறந்தார் டேஃப்னே ஷெல்டிரிக். அங்குள்ள ஒரு பண்ணை வீட்டில் பல செல்லப் பிராணிகள் புடைசூழ வளர்ந்தார். இயல்பாகவே அவருக்கு விலங்குகளின் மேல் பிரியம் அதிகமிருந்தது. அது இறுதிவரை தொடரவும் செய்தது. திருமணத்துக்குப் பிறகு கணவர் டேவிட்டுடன் இணைந்து, கென்யாவிலேயே மிகப் பெரிய உயிரியல் பூங்காவான ஸாவோ-ஈஸ்ட் நேஷனல் பார்க்கில் (Tsavo East National Park) பணியாற்றினார். அப்போதுதான் காட்டில் விலங்குகள் வேட்டையாடப்பட்ட பிறகு அனாதைகளாக்கப்படும் குட்டிகளின் மேல் அவர் கவனம்திரும்ப ஆரம்பித்தது.